Landsrettens beslutning om ophævelse af rejseforbehold for forsvarer
Ret: Vestre Landsret (2. instans)
Faggruppe: Straffesag — Almindelig domsmandssag
Sagsemner: Efterforskning og straffeproces;

Vestre Landsret holdt den 10. august 2011 kl. 9.15 møde på tingstedet i
Viborg.

Som dommere fungerede landsdommerne Fabrin, Hanne Kildal og Chr.
Bache.

Som retssekretær fungerede Medarbejder ved retten.

V.L. S – 1529 – 11

Anklagemyndigheden

mod

Tiltalte

(Født 1989)

Fremlagte bilag

− Brev af 1. august 2011 fra advokat Henrik Thorstholm.

Advokat Henrik Thorstholm har anmodet om, at landsretten ophæver det

tagne rejseforbe-hold. Til støtte herfor har advokat Thorstholm anført, at han

som advokat med kontor i Skjern (i Herning Retskreds) normalt møder som

forsvarer ved landsrettens hovedtingsted i Viborg uden rejseforbehold. Til den

aktuelle sag, hvor hovedforhandlingen forventes at skulle finde sted på

bitingstedet i Esbjerg, vil han have 1 times kortere køretid og skal køre 84 km

mindre, end hvis han skulle møde i Viborg. Advokat Thorstholm har

endvidere op-lyst, at han ved flere tidligere lejligheder har været forsvarer for

tiltalte.

Landsretten bemærkede, at det ikke i sig selv kan begrunde en ophævelse af

rejseforbehol-det, at advokat Thorstholm som advokat i Herning Retskreds

normalt møder som advokat i Viborg, og at der i disse sager ikke tages

rejseforbehold over for ham trods længere kørsel og køretid for ham end til

Esbjerg.

Landsretten tillægger det derimod betydning, at advokat Thorstholm efter det

oplyste i flere tidligere sager har været forsvarer for tiltalte, og at merudgiften



ved beskikkelse af advokat Thorstholm frem for en advokat med kontor inden

for den nævningekreds, hvis sager behandles ved landsrettens tingsted i

Esbjerg, vil være begrænsede. Under hensyn hertil ophæver landsretten det

tagne rejseforbehold.   



- 2 -

Sagen udsat.

Fabrin